Hang Ten | LekkeSlaap
Hang Ten is in die stil vissersdorp Gouritsmond op die Tuinroete geleë. Dié rustige dorp spog met pragtige kliphuise wat uit die 1920's dateer, sowel as uitstekende visvanggeleenthede, 'n gewilde strand en voetslaanroetes.
Dié bekoorlike vakansiehuis het slaapplek vir 8 gaste in 3 slaapkamers en is ideaal vir 'n gesin of groep vriende. Daar is 2 slaapkamers met dubbelbeddens en die derde slaapkamer het 'n tripelstapelbed. 'n Enkelbed is in die leefarea beskikbaar. Die kamers deel die gebruik van 'n badkamer met 'n bad en 'n stort. 'n Gaste-toilet is ook beskikbaar.
Die kombuis is goed toegerus met 'n yskas-vrieskas, stoof, oond, mikrogolfoond en 'n wasmasjien. Die leefarea het 'n TV, knus sitarea, binnebraai en 'n etenstafel. Daar is ook 'n buitestort, lieflike tuin en 'n uitsig oor die see van die dek af.
Alle beddegoed word voorsien. Gaste moet asb. hulle eie bad- en swemhandoeke saambring. Gaste moet ook hulle eie toiletware saambring.